Държавен вестник, бр. 98, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  98
4. заземяването на вторичните вериги се из-
вършва в една точка на специализираните клеми 
на измервателните трансформатори;
5. заземяването на екранирания кабел (защит-
ната обвивка) се извършва на електромерното 
табло;
6. клеморедите на вторичните вериги са 
окомплектувани с принадлежности, осигуряващи 
оптимална възможност за независимо шунтиране 
на всяка от фазите, както и за разкъсване на 
вторичните вериги;
7. вторичните вериги се извеждат на клемо-
реди:
а) в команден шкаф за токови и напреже-
нови вериги – при измерване на ниво високо 
напрежение;
б) в предкилиен шкаф за напреженови вери-
ги – при измерване на ниво средно напрежение;
в) на електромерно табло – за измерване на 
ниво ниско напрежение;
8. монтажът на клеморедите в команден и 
предкилиен шкаф се изпълнява в прахо-влаго-
защитена кутия с възможност за пломбиране;
9. за предпазване на вторичните напреженови 
вериги се използват еднополюсни предпазители, 
монтирани в кутии, с възможност за пломбиране, 
в команден и предкилиен шкаф, като за всеки 
отделен кръг се подсигурява отделна защита;
10. сигнализацията за отпадане на напрежение 
във вторичните измервателни вериги се реали-
зира за всяка измервателна система поотделно 
и при измерването на междусистемния обмен 
се извежда на командното табло на съответното 
присъединение;
11. сигнализацията за отпадане на оператив-
ното напрежение при измерването на междусис-
темния обмен се извежда на табло – централна 
сигнализация;
12. електромерното табло, обезопасено срещу 
прах и влага и с възможност за пломбиране, се 
захранва с променливо и постоянно напреже-
ние от съответно табло – собствени нужди чрез 
самостоятелни предпазители и сигнализации за 
отпадането им.
(2) Вторичните вериги на измервателната 
система за обекти, присъединени към електро-
разпределителната мрежа, се изпълняват при 
следните условия:
1. напреженовите вериги (при измерване на 
средно и високо напрежение) – с четирижилен 
кабел;
2. токовите вериги (при измерване на ниво 
средно и ниско напрежение) – с четирижилен 
кабел или със самостоятелна двойка кабел за 
всяка фаза от токовите трансформатори до кле-
моред в електромерно табло;
3. токовите вериги (при измерване на ниво 
високо напрежение) – със самостоятелна двойка 
кабел за всяка фаза от токов трансформатор до 
команден шкаф, а от команден шкаф до клемо-
ред – с четирижилен кабел;
4. минимално допустимото сечение на вто-
ричните вериги 2,5 mm2 за меден проводник, 
при което сечението на кабелите във вторичната 
токова верига трябва да бъде съобразено с мощ-
ността на вторичната намотка на токовия транс-
форматор и дължината на вторичната верига, а 
вторичната напреженова верига да обезпечава 
спад на напрежение, посочен в Наредба № 3 от 
2004 г. за устройство на електрическите уредби 
и електропроводните линии;
5. заземяването на вторичните вериги се из-
вършва в една точка на специализираните клеми 
на измервателните трансформатори;
6. при използване на екраниран кабел (за-
щитната обвивка) той се заземява;
7. клеморедите за вторичните вериги са 
окомплектувани с принадлежности, осигуряващи 
оптимална възможност за независимо шунтиране 
на всяка от фазите, както и за разкъсване на 
вторичните вериги;
8. вторичните вериги се извеждат на кле-
мореди:
а) в команден шкаф за токови и напреже-
нови вериги – при измерване на ниво високо 
напрежение;
б) на електромерно табло – за измерване на 
ниво средно и ниско напрежение;
9. клеморедите в команден и предкилиен 
шкаф се монтират в прахо-влагозащитена кутия 
с възможност за пломбиране;
10. за предпазване на вторичните напреженови 
вериги се използват еднополюсни предпазители, 
възможност за пломбиране.
(3) При използване на токови трансформатори 
за измерване на електрическа енергия трябва 
да се осигури:
1. товарът на присъединението, на което се 
измерва електрическата енергия, да е в следния 
обхват от обявения първичен ток на токовия 
трансформатор: от 1 % до 120 % за токови транс-
форматори с клас на точност 0,2 S и 0,5 S; от 
5 % до 120 % за останалите класове на точност;
2. товарът на използваната вторична намотка 
на токовия трансформатор да е в обхвата от 25 % 
до 100 % от номиналната вторична мощност на 
тази намотка.
Чл. 30. Данните от измерването, съхранявани 
в измервателната система, са защитени от пряк 
локален или дистанционен достъп чрез пароли, 
определени от собственика на измервателната 
система.
Чл. 31. (1) Мястото на измерване и всички 
прилежащи елементи, настройки и параметри 
на измервателната система трябва да бъдат 
ясно определени и записани в регистъра на 
измервателната система с изключение на тези, 
измерващи електрическата енергия на обекти, 
присъединени към мрежи ниско напрежение с 
предоставена мощност до 100 kW.
(2) Всички промени на елементи, настрой-
ки и параметри се съгласуват със съответния 
участник. При необходимост от неотложни про-
мени собственикът на измервателната система 
уведомява съответния участник.
(3) Проектът, техническите спецификации и 
електрическите схеми на елементите на измерва-
телната система се документират от собственика 
на измервателната система.